
INADAPTAREA ŞCOLARĂ-STUDIU DE CAZ PRIVIND GESTIONAREA UNEI SITUAŢII DE CRIZĂ 

PROF. BUTUCARU LAVINIA-OANA
LICEUL ”TEHNOLOGIC ”PETRU PONI”

SUBIECTUL: POPESCU CIPRIAN
Data şi locul naşterii. 13.06.2006 Bacău
Domiciliul: Bacău
Şcoala/clasa: Liceul Tehnologic ”Petru Poni” / clasa a IX-a A
Tatăl: POPESCU ION, 39 ani
Ocupaţia: plecat la muncă în străinătate
 Mama: POPESCU FLORICICA, 37 ani
Ocupaţia: casnică
 Fraţi şi surori (nume, vârsta, ocupaţia): este singur la părinţi
 Structura şi componenţa familiei: tipul familiei – NORMALĂ
 Alte persoane care locuiesc împreună cu familia elevului: la aceeaşi adresă mai locuiesc părinţii din partea tatălui, POPESCU IRINEL şi POPESCU MARIANA.
 Relaţiile dintre părinţi : relaţiile din cadrul familiei sunt tensionate, conflicte puternice, destul de frecvente.
 Condiţii de viaţă şi de muncă ale elevului: condiţii acceptabile, are un birou unde îşi scrie temele, nu are propria cameră.
 Dezvoltarea fizică şi starea sănătăţii: este un copil predispus la îmbolnăviri, cu dese internări, afecţiuni pulmonare.
 Antecedente: în perioada preşcolară a fost diagnosticat cu astm bronşic, a urmat tratament şi urmează şi în prezent.
 Particularităţi ale debutului ciclului şcolar: a debutat cu medii foarte bune în clasele primare, a avut rezultate bune şi în clasele gimnaziale, dar încă de la începutul clasei a IX-a situaţia şcolară s-a înrăutăţit, având rezultate slabe. Este de cele mai multe ori gânditor în timpul orelor, lipseşte mult, nu îşi mai face temele.
PREZENTAREA CAZULUI :
 - elevul înregistreaza rezultate slabe la învăţătură, atingând cu greu standardele minimale de performanţă;
- lipsa de respect faţă de mamă, dezinteres faţă de activitatea şcolară, nervozitate, agitaţie, tulburări de comportament.
ISTORICUL EVOLUŢIEI PROBLEMEI
 Datorită faptului că tata este plecat în Anglia, el rămânând în grija mamei, care are probleme cu alcoolul, elevul a profitat de lipsa de interes a acesteia pentru evoluţia sa şcolară şi ca urmare au început să manifeste tulburări de comportament şi de învăţătură.
DESCOPERIREA CAUZELOR GENERATOARE:
 - este tot timpul deprimat, nu are prieteni şi nu socializează cu elevii din clasă;
-  are numeroase absenţe nemotivate.
Comportamentul:
- nu vorbeşte în clasă decât atunci când i se adresează în mod direct o întrebare;
- raspunde ezitant, cu o voce nesigură, abia auzită, se înroşeşte la faţă şi evită să privească în ochi profesorii când i se cere să răspundă oral în faţa colegilor.
- când trebuie să lucreze individual, având capacități indelectueale medii, în clasă nu-şi termină niciodată activitatea, nu rămâne liniştit şi îşi deranjează colegii.
- are puțini prieteni şi începe foarte rar o conversaţie, ramâne singur în timpul recreaţiilor, ceilalţi îl ocolesc, pentru că are de multe ori un comportament violent.
Dialog cu elevul:
 - Ciprian  pare la prima vedere un băiat liniştit care evită să vorbească.
 - El declară că acasă face numai ceea ce vrea el. Dacă mamei lui nu-i place ce face el la un moment dat, el se supără, iar ea îl lasă în pace.
 - “Când trebuie să răspund cu voce tare în clasă, mi-e teamă că vor râde ceilalţi copii de mine dacă voi greşi.” Dacă cineva îi zice ceva, imediat, în pauză, sare la bătaie, devine violent.
Dialog cu mama:
 Ionel este un alt copil acasă.
Mama ne spune că îi este greu de când a plecat tatăl în Anglia, că lui Ciprian  îi este dor de tatăl lui, că băiatul îi simte lipsa. De la plecarea tatălui are din ce în ce mai multe probleme cu ceilalţi şi de multe ori refuză să meargă la şcoală, dacă nu vorbeşte cu tatăl său la telefon, dimineaţa, înainte de a pleca.
Are un comportament ostil şi faţă de bunici. De cele mai multe ori se retrage la calculator şi citeşte mailurile primite de la tatăl său.
Mama nu-l pedepseşte pentru ceea ce face, considerând că va veni timpul când Ciprian îşi va da seama că greşeşte şi nu va mai fi violent, iar când tata se va întoarce, totul va intra în normal.
ANALIZA DATELOR ŞI STABILIREA IPOTEZELOR 
Problema la şcoală este atât expresia certitudinii că el nu este capabil să reuşească, cât şi expresia adevărului conform căruia ”Cine sunt ei să râdă de mine?”
Problemele copilului în legătură cu terminarea activităţilor la şcoală pun în lumină problema de motricitate fină şi de motivaţie.
Dacă va avea un număr mai mare de probe orale şi va fi încurajat să le rezolve în timp util, el va reuşi să aibă din nou încredere în forţele proprii.
Cu toate acestea, există o contradicţie între comportamentul băiatului de acasă (închis în sine şi ostil) şi de la şcoală (agresiv şi ostil) aceste comportamente îi permit să stăpânească ambele situaţii.
CREAREA UNUI PROGRAM DE SCHIMBARE:
Fixarea obiectivelor
Obiective pe termen lung:
1. Va frecventa regulat toate orele.
2. La şcoală va lua parte la discuţiile structurate şi nestructurate cu toţi colegii.
3. Activităţile scrise vor fi terminate în timp util.
Obiective pe termen scurt:
            1. Va fi implicat în a-şi spune părerea la toate discuţiile din clasă alături de colegii săi.
            2. I se vor da sarcini precise, fiind implicat în diverse acţiuni, pentru a fi responsabilizat.
Metode şi strategii:
· conceperea şi punerea în practică a unor metode coerente de lucru cu el;
· o strânsă legătură cu familia, astfel încât prezenţa sa la şcoală să fie de aproape 100%;
· ajutarea lui Ciprian de a depăşi teama de a participa la ore, spunându-şi părerea în faţa colegilor săi, printr-un sistem de sprijin şi încurajare din partea profesorilor;
· mai puţină exigenţă din partea profesorilori în materie de teme scrise;
· i se va da ocazia să-şi măreasacă încrederea în sine şi să-şi îmbunătăţească aptitudinile în situaţiile în care interacţionează cu grupul de elevi (clasa), prin responsabilizarea sa în competiţii, concursuri;
· se va cere ajutorul consilierului şcolar, dată fiind natura cronică a problemelor lui Ciprian.
APLICAREA PROGRAMULUI DE SCHIMBARE:
În timpul unei întâlniri la care au participat mama, diriginta și directorul şcolii, Ciprian a acceptat să încerce să atingă obiectivele pe termen scurt.
Responsabilităţi
I se cere să răspundă zilnic de creta şi buretele pentru tablă, de curăţenia clasei, explicându-i cât de importantă este sarcina sa. Va lucra o dată pe săptămână cu consilierul şcolii.
Participarea în clasă
Diriginta îl va ajuta în fiecare săptămână să găsească răspunsul la 5 întrebări care vor fi puse săptămâna următoare. Acest fapt are ca scop mărirea participării lui în clasă.
Rolul jucat de dirigintă va scădea în funcţie de progresul înregistrat de elev, astfel încăt să-i permită să participe sau să răspundă spontan la discuţiile din clasă.
Participarea elevului la discuţiile din clasă nu va lăsa loc unei intensificări speciale. Băiatul va fi conştient că răspunsurile corecte date  în faţa colegilor sunt de fapt o recompensă “ Ceilalţi vor vedea că nu sunt aşa de rău.”
Teme scrise:
Se va reduce numărul notiţelor pe care trebuie să le ia în clasă.
Se va face o evaluare orală a materiei, după fiecare unitate de învăţare, înaintea unei evaluări cumulative.
Aptitudini sociale
În timpul activităţilor de grup, Ciprian va avea ca sarcină să dirijeze sau să coordoneze planul de acţiune după o consultare cu diriginta care trebuie să spună ce să spună şi ce să facă în rolul respectiv.
Şedinte de consiliere
O dată pe săptămână vor avea loc şedinţe de consiliere în cabinetul şcolar.
O dată pe lună va participa și mama lui Ciprian.
EVALUAREA PROGRAMULUI DE SCHIMBARE
Evaluarea
La interval de două săptămâni, apoi la o lună de la prima întâlnire au avut loc şedinţe cu Ciprian, mama şi consilierul şcolar. Obiectivele pe termen scurt au fost realizate şi se observă progrese rapide în relaţiile spontane şi convenabile lui Ciprian cu alte persoane. Nu mai absentează de la ore, dar este bine să fie supravegheat în continuare pe această temă. Numărul mărit de activităţi orale pare să fi mărit puţin câte puţin siguranţa băiatului. Spre exemplu, după perioada de două săptămâni a obiectivului pe termen scurt, elevul a început să participe în clasă din ce în ce mai mult, fiind din ce în ce mai activ. Atunci când a început să participe spontan, el a încercat să afle până unde putea merge (întârzia, dădea răspunsuri nepotrivite, vorbea neîntrebat, vorbea în timpul orei cu alţi colegi, deranjând ora şi se purta la fel ca înainte). Dialogul lui cu consilierul şcolar şi cu doamna dirigintă au arătat că acest comportament reflectă siguranţa crescută a copilului şi încrederea sa în relaţiile cu ceilalţi.
REZOLVAREA PROBLEMEI
Diriginta a hotărât ca acest comportament să fie considerat pozitiv şi să aibă o atitudine cât mai flexibilă.
La sfârşitul primei luni, acest comportament nu ridicase probleme deosebite  în clasă.
Randamentul lui Ciprian la învăţătură a crescut, dar s-a impus şi în continuare ajutorul doamnei diriginte, prin program de lucru suplimentar printr-o şedinţă de o oră pe săptamână în afara orelor de clasă.
Mama continuă să întâmpine dificultăţi în impunerea unor limite acasă, deşi recunoaşte că băiatul depune mai mult efort pentru a colabora.
CONCLUZII
Teama pe care o manifestă băiatul de a nu se face de râs în faţa colegilor, dorinţa lui de a epata prin comportamentul agresiv, atât verbal, cât şi fizic, se datorează lipsei de comunicare atât cu mama cât şi cu tatăl. Îi este teamă să-şi facă prieteni, să se ataşeze emoţional de o altă persoană şi de aici dificultatea lui de a relaţiona cu colegii.
Comportamentul său agresiv, faţă de volegi, mamă şi bunici este datorat lipsei de afecţiune din partea tatălui, pe care copilul îl iubeşte foarte mult. Momentan, el se simte abandonat de tată.
În continuare şi consilierul şcolar şi doamna dirigintă vor aplica tehnici experimentale pentru a ameliora starea de teamă şi inadaptare şcolară pentru Ciprian.
